(ବରଗଡ଼) ଗଣ ଇସ୍ତାହାର ୧୫/୦୧ - ବରଗଡ଼ ଜିଲ୍ଳାରେ ଗତ ଦୁଇମାସ ହେବ କେଉଁ କାରଣରୁ କେନସର ରୋଗୀ ମାଗଣା ଓøଷଧ ପାଇବାରୁ ବଂଚିତ ହେଉଛନ୍ତି ତାହାର ତଦନ୍ତ କରି ୭୨ ଘଣ୍ଟା ମଧ୍ୟରେ ରିପୋର୍ଟ ପ୍ରଦାନ କରିବାକୁ ସ୍ୱାସ୍ଥ୍ୟ ମନ୍ତ୍ରୀ ନବ ଦାସ ବରଗଡ଼ ଜିଲ୍ଳା ମୁଖ୍ୟ ଚିକିତ୍ସାଧିକାରୀଙ୍କୁ ନିର୍ଦ୍ଦେଶ ଦେଇଛନ୍ତି । ଗଣଇସ୍ତାହାରରେ ଏ ସଂପର୍କିତ ଏକ ଖବର ଦୁଇଦିନ ତଳେ ପ୍ରକାଶ ପାଇଥିଲା । ସାମାଜିକ କର୍ମୀ ଦୀପା ବାରିକ ସେହି ଖବର ସଂପର୍କରେ ଟ୍ୱିଟ କରି ରାଜ୍ୟ ସ୍ୱାସ୍ଥ୍ୟ ମନ୍ତ୍ରଣାଳୟ ଏବଂ ମୁଖ୍ୟମନ୍ତ୍ରୀ ଦପ୍ତରକୁ ଜଣାଇଥିଲେ । ଏହାପରେ ସ୍ୱାସ୍ଥ୍ୟ ମନ୍ତ୍ରଣାଳୟ ପକ୍ଷରୁ ଏହି ନିର୍ଦ୍ଦେଶ ଦିଆଯାଇଛି । ସୂଚନାଯୋଗ୍ୟ ଯେ ଗତ ନଭେମ୍ବରରୁ ବରଗଡ଼ ଜିଲ୍ଳାର ରକ୍ତ କର୍କଟ ରୋଗୀଙ୍କୁ ମାଗଣା ଓøଷଧ ମିଳୁ ନଥିବାରୁ ରୋମୀମାନେ ଖର୍ଚ୍ଚାନ୍ତ ହେବା ସହ ଅସୁବିଧା ଭୋଗୁଛନ୍ତି ।
